
PLUNGĖS STALO TENISO KLUBO ŽEMAITE TRENIRUOČIŲ TURNYRŲ MĖGĖJAMS  NUOSTATAI

I. BENDROJI DALIS

1. Plungės stalo teniso klubo Žemaite (toliau - Klubas) treniruočių turnyrų mėgėjams tikslas sudaryti galimybę parungtyniauti tarpusavyje mažiau pažengusiems stalo teniso mėgėjams, kelti žaidėjų meistriškumą, populiarinti stalo tenisą. 
2. Turnyrus organizuoja Klubo Žemaite valdyba. Turnyrai vyksta kiekvieną savaitę šeštadieniais, treniruočių metu. Klubas pasilieja teisę keisti savaitinio turnyro dieną. Turnyrų pradžia 18.10 val., registracija iki 18.00 val. Registracija asmenine žinute organizatoriams, per turnyrų vedimo sistemą ar atvykus į turnyrą. 
3. Varžybų vykdymo vieta Mendeno g. 7, Plungė – Plungės technologijų ir verslo mokyklos sporto salė.
4. Turnyrų dalyviai privalo vilkėti tvarkingą, skirtą salei, sportinę aprangą. Dalyviai patys atsakingi už savo sveikatą. 
5. Starto mokestis dalyviams - 5 €. 
6. Varžybos vykdomos pagal Lietuvoje patvirtintas Lietuvos stalo teniso asociacijos (toliau – LSTA) Tarptautinės stalo teniso federacijas stalo teniso žaidimo taisykles. Žaidėjų raketės turi atitikti Tarptautinės stalo teniso federacijos (ITTF) nustatytus reikalavimus.

II. VADOVAVIMAS VARŽYBOMS

7. Už turnyrų organizavimą atsakingas STK Žemaite valdybos narys Stasys Pronckus, tel. +370 650 77880, e.paštas: info@salasta.lt.
8. Varžybų nuostatai gali būti keičiami tik Plungės stalo teniso klubo Žemaite valdybos sprendimu.
9. Varžybų vyr. teisėjas, nacionalinės kategorijos stalo teniso teisėjas Arūnas Juozas Auškalnis.

III. DALYVIAI, VARŽYBŲ SISTEMA

10. Klubo treniruočių turnyruose mėgėjams dalyvauja plungiškiai stalo teniso žaidėjai kurie Lietuvos stalo teniso asociacijos oficialiame reitinge ar VšĮ Stalo teniso lyga reitinge yra ne aukščiau kaip 700 vietoje, turnyro vykdymo datai, o taip pat nereitinguoti žaidėjai, nustatyta tvarka laiku užsiregistravę varžyboms.
11. Kviečiami ir kiti, ne plungiškiai, jeigu jie susipažinę su šiais nuostatais ir nustatyta tvarka užsiregistravę turnyre.
12. Vyrai ir moterys žaidžia bendrame turnyre.
13. Kiekvieno atskiro turnyro sistema parenkama priklausomai nuo susirinkusių dalyvių skaičiaus, atsižvelgiant į programinės įrangos galimybes. Visi dalyviai nepriklausomai nuo pasiruošimo lygio pradeda varžybas bendroje grupėje kvalifikaciniame etape. Varžybos vykdomos iki visų vietų išaiškinimo, siekiama, kad kiekvienas dalyvis sužaistų turnyre ne mažiau 4 susitikimus.

IV. APDOVANOJIMAI, BAIGIAMOJI DALIS

14. Nugalėtojai bei prizininkai nustatomi ir apdovanojami kiekvieno turnyro pabaigoje. Prizinis fondas formuojamas iš startinio mokesčio.
15.  Informacija apie varžybas skelbiama Facebook‘o puslapyje: „Plungės STK Žemaite“, ir programoje „Messenger“ grupėje „Plungės stalo tenisas Group“  

